وزیراعظم کا دفتر
پارلیمنٹ کی نئی عمارت میں لوک سبھا سے وزیر اعظم کے خطاب کا متن
محترم اسپیکر جی،
نئے پارلیمنٹ ہاؤس کا یہ پہلا اور تاریخی اجلاس ہے۔ میں تمام معزز اراکین پارلیمنٹ اور تمام اہل وطن کو اپنی نیک خواہشات پیش کرتا ہوں۔
محترم اسپیکر جی،
آج پہلے دن کے پہلے اجلاس میں، آپ نے مجھے نئے ایوان میں بولنے کا موقع دیا، اس لیے میں آپ کا تہہ دل سے شکریہ ادا کرتا ہوں۔ میں آپ تمام معزز اراکین پارلیمنٹ کو بھی اس نئی پارلیمنٹ کی عمارت میں دل سے خوش آمدید کہتا ہوں۔ یہ موقع کئی لحاظ سے بے مثال ہے۔ یہ آزادی کے امرت کال کے سنہری دور کی صبح ہے اور ہندوستان مختلف کامیابیوں کے ساتھ ،نئی قراردادیں کر کے، نئی عمارت میں اپنے مستقبل کا فیصلہ کر نے کے لئے آگے بڑھ رہا ہے ۔ سائنس کی دنیا میں چندریان -3 کی آسمان کو چھوتی کامیابی نے ملک کے ہر باشندے کا سر فخر سے بلند کردیا ہے۔ ہندوستان کی صدارت میں جی- 20 کی غیر معمولی تقریب ، ہندوستان کے لیے دنیا میں مطلوبہ اثرات کے لحاظ سے یہ منفرد کامیابیاں حاصل کرنے کا ایک موقع بن گئی۔ اس روشنی میں آج جدید ہندوستان اور ہماری قدیم جمہوریت کی علامت کے ساتھ نئے پارلیمنٹ ہاؤس کا افتتاح کیا گیا ہے۔ یہ ایک خوش کن اتفاق ہے کہ یہ گنیش چتروتھی کا مبارک دن ہے۔ گنیش نیکی اور کامیابی کے دیوتا ہیں ، گنیش حکمت اور علم کے دیوتا بھی ہیں ۔ اس مبارک دن پر، ہماری پہل یہ ہے کہ ایک نئے عقیدے کے ساتھ قرارداد سے کامیابی تک کا سفر شروع کیا جائے۔
آزادی کے امرت کال میں، جب ہم نئے عزم کے ساتھ آگے بڑھ رہے ہیں، اب جب آج گنیش چتروتھی کا تہوار ہے، لوک مانیہ تلک کو یاد کرنا بہت فطری ہے۔ تحریک آزادی میں لوک مانیہ تلک جی نے گنیش اتسو کو عوامی گنیش اتسو کے طور پر تجویز کیا تھا اور اسے پوری قوم میں سوراج کا نعرہ بلند کرنے کا ذریعہ بنایا تھا۔ لوک مانیہ تلک جی نے گنیش کے تہوار کے ذریعے، سوراج کے تصور کو طاقت بخشی، آج گنیش چتروتھی کے اس تہوار کو اسی روشنی سے لوک مانیا تلک جی نے آزاد ہندوستان کے لیے سوراج کی بات کی تھی۔ آج، ہم خوشحال ہندوستان، گنیش چتروتھی کے مقدس دن پر ،ان کی ترغیب کے ساتھ آگے بڑھ رہے ہیں۔ ایک بار پھر میں اس موقع پر تمام ہم وطنوں کو مبارکباد دیتا ہوں۔
محترم اسپیکر جی،
آج سموت سری کا تہوار بھی ہے، یہ اپنے آپ میں ایک شاندار روایت ہے، ایک طرح سے اس دن کو معافی کا تہوار بھی کہا جاتا ہے۔ آج 'مچھامی دُکڈم' کہنے کا دن ہے، اگر آپ نے اپنے ذہن، عمل یا الفاظ سے دانستہ یا نادانستہ کسی کو تکلیف پہنچائی ہےتو یہ تہوار معافی مانگنے کا ایک موقع ہے۔ میری طرف سے بھی، پوری عاجزی کے ساتھ، پورے دل کے ساتھ، آپ سب کو، تمام اراکین پارلیمنٹ اور تمام ہم وطنوں کو مچھامی دُکڈم۔ آج جب ہم ایک نئی شروعات کر رہے ہیں تو ہمیں ماضی کی ہر تلخی کو بھلا کر آگے بڑھنا ہے۔ ہم یہاں سے جو کچھ بھی کریں، جذبے سے کریں، اپنے طرز عمل سے، اپنے الفاظ سے، اپنی قراردادوں کے ذریعے، ملک کے لیے، قوم کے ہر شہری کے لیے ،تحریک کا باعث بنیں اور ہم سب کو اس ذمہ داری کو نبھانا چاہیے۔
محترم اسپیکر جی،
یہ عمارت نئی ہے، یہاں سب کچھ نیا ہے، تمام انتظامات نئے ہیں، یہاں تک کہ آپ کے تمام ساتھیوں کو بھی آپ نے ایک نئے رنگ روپ کے ساتھ پیش کیا ہے۔ سب کچھ نیا ہے، لیکن یہاں کل اور آج کو ایک دوسرے سے منسلک کرنے والے ایک بہت بڑے ورثے کی علامت بھی ہے، یہ نئی نہیں، پرانی ہے۔ اور وہ خود آزادی کی پہلی کرن کے گواہ رہے ہیں جو آج بھی ہمارے درمیان موجود ہے۔ یہ ہمیں اپنی بھرپور تاریخ سے منسلک کرتا ہے اور آج جب ہم نئے ایوان میں داخل ہو رہے ہیں، جب پارلیمانی جمہوریت کے اس نئے ایوان کا مشاہدہ ہو رہا ہے، یہاں ہم آزادی کی پہلی کرن کا مشاہدہ کر رہے ہیں، جو آنے والی نسلوں کو بھی متاثر کرنے والی ہے۔ مقدس سنگول اور یہ وہ سنگول ہے، جسے ہندوستان کے پہلے وزیر اعظم پنڈت نہرو نے چھوا تھا، آزادی کے تہوار کا آغاز پنڈت نہرو کے ہاتھوں میں پوجا کرنے سے ہوا تھا۔ اور یوں یہ سنگول ہمیں ایک بہت اہم ماضی سے جوڑتا ہے۔ یہ نہ صرف تمل ناڈو کی عظیم روایت کی علامت ہے، بلکہ یہ ملک کو متحد کرنے کی علامت بھی ہے، یہ ملک کے اتحاد کی علامت بھی ہے۔ اور ہم سب معزز اراکین پارلیمنٹ کے لیے، وہ مقدس سنگول ، جو ہمیشہ پنڈت نہرو کے ہاتھوں کی زینت بنتا تھا، آج ہم سب کے لیے مشعلِ راہ بن رہا ہے، اس سے بڑا احساس فخر کیا ہو سکتا ہے۔
محترم اسپیکر جی،
پارلیمنٹ کی نئی عمارت کی شان و شوکت بھی جدید ہندوستان کی شان میں اضافہ کرتی ہے۔ ہمارے ورکرز، ہمارے انجینئرز، ہمارے ورکرز نے اس میں اپنا پسینہ بہایا ہے اور جس لگن سے انہوں نے یہ کام کورونا کے دور میں بھی کیا ہے، کیونکہ جب یہ کام چل رہا تھا تو مجھے بار بار ان کارکنوں میں شامل ہونے کا موقع ملا اور خاص طور پر میں ان کی صحت کے حوالے سے ان سے ملنے آیا کرتا تھا، لیکن ایسے وقت میں بھی انہوں نے یہ بڑا خواب پورا کر دیا۔ آج میں چاہوں گا کہ ہم سب اپنے کارکنوں، اپنے انجینئرز کا دل کی گہرائیوں سے شکریہ ادا کریں۔ کیونکہ ان کا تخلیق کردہ یہ شاہکار آنے والی نسلوں کو متاثر کرنے والا ہے۔ اور اس عظیم الشان نظام کو بنانے کے لیے 30 ہزار سے زائد مزدوروں نے محنت کی اور اپنا پسینہ بہایا ہے اور یہ کئی نسلوں کے لیے ایک بہت بڑا ورثہ ثابت ہونے والا ہے۔
محترم اسپیکر جی،
میں یقینی طور پر ان شرم یوگیوں کو سلام کرتا ہوں ،لیکن مجھے بہت خوشی ہے کہ ایک نئی روایت شروع ہو رہی ہے۔ اس گھر میں ایک ڈیجیٹل کتاب رکھی گئی ہے۔ اس ڈیجیٹل کتاب میں ان تمام کارکنوں کا مکمل تعارف فراہم کیا گیا ہے تاکہ آنے والی نسلیں جان سکیں کہ کون سے کارکنان، ہندوستان کے کس کونے سے آئے اور اس عظیم الشان عمارت کو امر کرنے کی کوشش میں حصہ رسدی ، یعنی ان کے پسینے کو بھی امر کرنے کی کوشش اس ایوان میں ہور ہی ہے۔اس ایوان میں یہ ایک نئی شروعات ہے، ایک اچھی شروعات ہے اور ہم سب کے لیے ایک قابل فخر آغاز ہے۔ 140 کروڑ ہم وطنوں کی طرف سے، میں جمہوریت کی عظیم روایت کی طرف سے ان کارکنوں کو اس موقع پر مبارکباد پیش کرتا ہوں۔
محترم اسپیکر جی،
ہمارے یہاں کہا جاتا ہے کہ 'ید بھاوم تد بھاوتی' اور اس لیے ہمارے احساس کے مطابق رد عمل رونما ہوتا ہے، 'ید بھاوم تد بھاوتی' اور اس لیے ہم جو بھی احساس کرتے ہیں اور جس احساس کے ساتھ ہم داخل ہوئے ہیں، میرا یقین ہے، ہمارے جو بھی احساسات ہوتے ہیں اندر ہے، ہم ویسے ہی بن جائیں گے اور یہ بہت فطری ہے۔ عمارت بدل گئی ہے، میں چاہوں گا کہ احساس بھی بدلنا چاہئے ، سلوک بھی بدلنا چاہئے۔
پارلیمنٹ ،قومی خدمت کا اعلیٰ ترین مقام ہے۔ یہ پارلیمنٹ، پارٹی مفاد کے لیے نہیں، ہمارے آئین سازوں نے ایسا مقدس ادارہ پارٹی مفاد کے لیے نہیں بلکہ صرف ملکی مفاد کے لیے بنایا ہے۔ نئی عمارت میں ہم سب اپنے الفاظ، خیالات اور طرز عمل کے ذریعے، آئین کی روح اور اصولوں کو نئی قراردادوں کے مطابق ،ایک نئے جذبے کے ساتھ اپنائیں گے۔ مجھے امید ہے کہ جناب اسپیکر، آپ کل بھی یہی کہیں گے۔ یہ بات ہم آج بھی کہہ رہے تھے، کبھی صاف صاف کہہ رہے تھے، کبھی پردے میں کہہ رہے تھے، اراکین اسمبلی کے رویے کے حوالے سے، میں آپ کو اپنی طرف سے یقین دلاتا ہوں کہ ہم پوری کوشش کریں گے اور میں چاہوں گا کہ ایوان کے اراکین بطور قائد، ہم تمام اراکین پارلیمنٹ کو آپ کی توقعات پر پورا اترنا چاہیے۔ ہمیں نظم و ضبط پر عمل کرنا چاہیے، ملک ہماری طرف دیکھتا ہے، آپ کے مطابق ہدایات پر عمل کریں گے۔
لیکن محترم اسپیکر ،
انتخابات ابھی بہت دور ہیں اور اس پارلیمنٹ میں جتنا وقت باقی ہے، میں پختہ یقین رکھتا ہوں کہ یہاں کا طرز عمل طے کرے گا کہ یہاں کس کو بیٹھنا ہے اور کون وہاں بیٹھنے کے لیے برتاؤ کرتا ہے۔ مجھے پورا یقین ہے کہ جو وہاں بیٹھنا چاہتا ہے اس کا رویہ کیسا ہوگا اور جو آکر بیٹھنا چاہتا ہے اس کا رویہ مستقبل میں آنے والے مہینوں میں ، ملک کو فرق نظر آئے گا اور ان کے سلوک سے معلوم ہوگا۔
محترم اسپیکر،
ہمارے یہاں ویدوں میں کہا گیا ہے، 'سمیچ، سبرتا، رتبہ باچم بدت'، یعنی ہم سب مل کر متحد ہوں، ایک ساتھ عزم کریں اور فلاح و بہبود کے لیے بامعنی مکالمہ کریں۔ یہاں ہماری سوچیں مختلف ہو سکتی ہیں، بحثیں مختلف ہو سکتی ہیں لیکن ہماری قراردادیں ایک ہیں، متحد رہیں گی۔ اور اس لیے ہمیں اس کے اتحاد کے لیے ہر ممکن کوشش کرتے رہنا چاہیے۔
محترم اسپیکر،
ہماری پارلیمنٹ نے تمام بڑے قومی مواقع پر اسی جذبے سے کام کیا ہے۔ نہ کوئی ادھر کا ہے نہ اُدھر سے، سب قوم کے لیے سب کچھ کر رہے ہیں۔ مجھے امید ہے کہ اس نئے آغاز کے ساتھ، اس مکالمے کے ماحول میں اور اس پارلیمنٹ کی پوری بحث میں، ہم اس جذبے کو جتنا مضبوط کریں گے، اتنا ہی ہم اپنی آنے والی نسلوں کو یقینی طور پر متاثر کریں گے۔ ہم سب کو پارلیمانی روایات کی لکشمن ریکھا پر عمل کرنا چاہیے اور محترم اسپیکر کی توقعات پر پورا اترنے کی کوشش ضرور کرنی چاہیے۔
محترم اسپیکر،
جمہوریت میں سیاست، پالیسی اور طاقت کا استعمال معاشرے میں موثر تبدیلی کے لیے ایک بہترین ذریعہ ہے۔ اور اس لیے، اسپیس ہو یا اسپورٹس ہو، اسٹارٹ اپس یا ذاتی مدد کے گروپ ہوں ، دنیا ہر میدان میں ہندوستانی خواتین کی طاقت دیکھ رہی ہے۔ جی 20 کی صدارت میں خواتین کی زیر قیادت ترقی پر بات ہوئی۔ آج دنیا اس کا خیرمقدم کر رہی ہے اور اسے قبول کر رہی ہے۔ دنیا سمجھ رہی ہے کہ خواتین کی ترقی کی صرف باتیں کرنا کافی نہیں ہے۔ اگر ہمیں بنی نوع انسان کی ترقی کے سفر میں اس نئے مرحلے کو حاصل کرنا ہے، اگر ہمیں قوم کی ترقی کے سفر میں نئی منزلیں حاصل کرنی ہیں، تو ضروری ہے کہ ہم خواتین کی زیر قیادت ترقی کو فروغ دیں اور جی۔ 20 میں ہندوستان کی بات کو دنیا نے قبول کیا ہے۔
خواتین کو بااختیار بنانے کے لیے ہماری ہر اسکیم نے خواتین کی قیادت کے لیے بہت بامعنی قدم اٹھایا ہے۔ جن دھن یوجنا ، اقتصادی شمولیت کو ذہن میں رکھتے ہوئے شروع کی گئی تھی، 50 کروڑ استفادہ کنندگان میں سے سب سے زیادہ خواتین بینک کھاتہ دار بنی ہیں۔ یہ اپنے آپ میں ایک بڑی تبدیلی ہے، ایک نیا یقین بھی ہے ۔ جب مدرا یوجنا شروع کی گئی تھی، اس ملک کو اس بات پر فخر ہے کہ اس میں بغیر بینک گارنٹی کے 10 لاکھ روپے کا قرض دینے کی اسکیم شامل تھی اور پورے ملک میں زیادہ سے زیادہ خواتین نے اس کا فائدہ اٹھایا، خواتین کاروباریوں کا یہ مکمل ماحول دکھائی دے رہا تھا۔ ملک. پی ایم آواس یوجنا- پکے مکانات، اس کی رجسٹریشن زیادہ تر خواتین کے نام پر ہوئی، عورتیں ہی مالکن بن گئیں۔
محترم اسپیکر ،
ہر ملک کی ترقی کے سفر میں ایسے سنگ میل آتے ہیں، جب وہ فخر سے کہتا ہے کہ آج ہم نے ایک نئی تاریخ رقم کی ہے۔ زندگی میں ایسے لمحات بہت کم آتے ہیں۔
اور محترم اسپیکر صاحب،
نئے ایوان کے پہلے اجلاس کی پہلی تقریر میں، میں بڑے اعتماد اور فخر کے ساتھ کہہ رہا ہوں کہ آج کا لمحہ ہو، آج کا دن سموت سری ہو، گنیش چتروتھی ہو، یہ اس سے آشیرواد حاصل کرنے اور تاریخ میں اپنا نام درج کرنے کا وقت ہے۔ یہ لمحہ ہم سب کے لیے قابل فخر لمحہ ہے۔ کئی سالوں سے خواتین کے ریزرویشن کے حوالے سے بہت سے مباحثے اور بحثیں ہوتی رہی ہیں۔ خواتین کے ریزرویشن کے حوالے سے پارلیمنٹ میں پہلے ہی کچھ کوششیں کی جا چکی ہیں۔ اس سے متعلق بل پہلی بار 1996 میں پیش کیا گیا تھا۔ اٹل جی کے دور میں کئی بار خواتین ریزرویشن بل پیش کیا گیا، کئی بار ۔ لیکن ہم اسے عبور کرنے کے لیے اعداد وشمار اکٹھا نہیں کر سکے اور اس کی وجہ سے یہ خواب ادھورا رہ گیا۔ خواتین کو بااختیار بنانے کا وہ کام، خواتین کی طاقت کو بروئے کار لانا، شاید ایشور نے مجھے ایسے بہت سے مقدس کاموں کے لیے چنا ہے۔
ایک بار پھر ہماری حکومت نے اس سمت میں قدم اٹھایا ہے۔ گزشتہ روز ہی کابینہ میں خواتین کے ریزرویشن سے متعلق بل کی منظوری دی گئی ہے۔ یہی وجہ ہے کہ 19 ستمبر کی یہ تاریخ اسی لئے تاریخ میں امر ہونے جا رہی ہے۔ آج جب خواتین ہر شعبے میں تیزی سے ترقی کر رہی ہیں اور قیادت سنبھال رہی ہیں، یہ بہت ضروری ہے کہ ہماری مائیں، بہنیں، ہماری خواتین کی طاقت ،پالیسی سازی میں زیادہ سے زیادہ حصہ رسدی کریں ، زیادہ سے زیادہ تعاون کریں ۔ نہ صرف اپنی حصہ رسدی کریں بلکہ وہ اہم کردار ادا کریں۔
آج اس تاریخی موقع پر، نئے پارلیمنٹ ہاؤس میں صد سالہ ایوان کی پہلی کارروائی کے طور پر، اس کارروائی کے موقع پر، ہم نے ملک کی اس نئی تبدیلی کا مطالبہ کیا ہے اور تمام اراکین پارلیمنٹ نے مل کر خواتین کی طاقت کے لیے نئے دروازے کھولے ہیں۔ ٹھیک ہے، ہم اس اہم فیصلے کے ساتھ شروع کرنے جا رہے ہیں۔ خواتین کی قیادت میں ترقی کے اپنے عزم کو آگے بڑھاتے ہوئے، ہماری حکومت آج ایک بڑا آئینی ترمیمی بل پیش کر رہی ہے۔ اس بل کا مقصد لوک سبھا اور قانون ساز اسمبلیوں میں خواتین کی شرکت کو بڑھانا ہے۔ ناری شکتی وندن قانون – اس کے ذریعے ہماری جمہوریت مضبوط ہوگی۔
میں ناری شکتی وندن قانون کے لیے ملک کی ماؤں، بہنوں اور بیٹیوں کو مبارکباد دیتا ہوں۔ میں تمام ماؤں، بہنوں اور بیٹیوں کو یقین دلاتا ہوں کہ ہم اس بل کو قانون بنانے کے تئیں عہد بند ہیں۔ میں ایوان کے تمام ساتھیوں سے گزارش کرتا ہوں کہ جب ایک مقدس آغاز ہو رہا ہے، ایک مقدس خیال ہمارے سامنے آیا ہے، تب متفقہ طور پر منظوری سے ، جب یہ بل قانون بن جائے گا تو اس کی طاقت کئی گنا بڑھ جائے گی۔ اور اس لیے میں تمام تسلیم شدہ اراکین پارلیمنٹ، دونوں ایو انوں کے تمام تسلیم شدہ اراکین پارلیمنٹ کا شکریہ ادا کرتا ہوں، آپ سے اس کو متفقہ طور پر منظور کرنے کی درخواست کرتا ہوں۔ آپ نے مجھے اس نئے ایوان کے پہلے اجلاس میں اپنے جذبات کا اظہار کرنے کا موقع فراہم کیا۔ بہت بہت شکریہ!
۔۔۔۔۔۔۔۔۔۔۔۔۔۔۔۔۔
ش ح۔ ا ع ۔ ق ر
U. No. 9700
(